
Sēdi atklāj plkst. 8.15
Sēdi vada: Lauma Silauniece – komisijas priekšsēdētāja
Sēdi protokolē: Līva Balode
Sēdē nepiedalās: Inga Krastiņa
Sēdē piedalās: komisijas locekļi: Līva Balode, Lauma Silauniece, Ligita Slaidiņa, Einārs Zaķis.

Par ziņu par deklarēto dzīvesvietu anulēšanu

[1] Gulbenes novada pašvaldībā 2026.gada 10.jūnijā saņemts un ar reģistrācijas numuru GND/2.8.2/26/37-M reģistrēts […], personas kods […], (turpmāk - iesniedzējs), 2026.gada 10.jūnija iesniegums (turpmāk – iesniegums), kurā izteikts lūgums anulēt ziņas par […], personas kods […] (turpmāk – Persona) deklarēto dzīvesvietu pēc adreses […].
Dzīvesvietas deklarēšanas likuma 7.panta pirmā daļa nosaka, ka dzīvesvietas deklarēšanas iestādes ir attiecīgās pašvaldības, to iestādes vai Pilsonības un migrācijas lietu pārvalde. Gulbenes novada pašvaldības dzīvesvietas reģistrācijas un anulācijas komisijas (turpmāk – Komisija) nolikuma 7.punktā cita starpā noteikts, ka Komisija veic deklarēto ziņu par dzīvesvietu patiesuma pārbaudi un to atbilstību valsts reģistros iekļautajām ziņām, kā arī, pamatojoties uz tās rīcībā esošo dokumentu un ziņu pārbaudi, un objektīviem un pārbaudāmiem faktiem, pieņem motivētu lēmumu par deklarētās dzīvesvietas ziņu reģistrēšanu un anulēšanu.
Dzīvesvietas deklarēšanas likuma 7.panta trešā daļa nosaka, ka iestāde šajā likumā noteiktajos gadījumos pārbauda deklarēto ziņu patiesumu, kā arī pēc savas iniciatīvas veic dzīvesvietas reģistrāciju. Dzīvesvietas deklarēšanas likuma 11.panta pirmā daļa nosaka, ka iestādei ir tiesības pēc savas iniciatīvas, bet pienākums pēc citu personu iesnieguma pārbaudīt deklarēto ziņu patiesumu, tai skaitā atbilstību valsts reģistros iekļautajām ziņām, kā arī to, vai deklarētājam ir tiesisks pamats deklarēt dzīvesvietu pēc attiecīgās adreses. Dzīvesvietas deklarēšanas likuma 11.panta trešās daļas 1.teikums nosaka, ka rakstveida iesniegumu, kurā ietverts motivēts lūgums pārbaudīt ziņas par deklarēto dzīvesvietu, var iesniegt attiecīgā nekustamā īpašuma īpašnieks vai cita ieinteresēta persona. 
Komisija, pārbaudot, vai iesniedzējam piemīt subjektīvās tiesība iesniegt rakstveida iesniegumu, kurā ietverts motivēts lūgums pārbaudīt ziņas par deklarēto dzīvesvietu, ir konstatējusi, ka saskaņā ar ierakstu Vidzemes rajona tiesas Daukstu pagasta zemesgrāmatas nodalījumā Nr. 252 nekustamais īpašums ar kadastra numuru […] un adresi […] reģistrēts uz […] vārda.
Komisija, pamatojoties uz iesniedzēja iesniegumu, ir ierosinājusi administratīvo lietu, kurā konstatēja šādus faktiskos apstākļus.
Saskaņā ar ierakstu Vidzemes rajona tiesas Daukstu pagasta zemesgrāmatas nodalījumā Nr. 252 nekustamais īpašuma ar kadastra numuru […] īpašnieks ir iesnieguma iesniedzējs.
Saskaņā ar Fizisko personu reģistra datiem Nekustamais īpašums kā Personas dzīvesvieta deklarēta 2026.gada 18.februārī norādot tiesisko pamatu “Radniecība, […], […]”.
Ņemot vērā to, ka Persona Nekustamajā īpašumā faktiski nedzīvo, viņai ir zudis tiesiskais pamats Nekustamajā īpašumā uzturēties un deklarēt to kā savu dzīvesvietu.
Administratīvās lietas izskatīšanas laikā Persona nav sadarbojusies ar Komisiju un nav sniegusi paskaidrojumu attiecībā uz iesniedzēja iesniegumu, kā arī nav sniegusi nekādu informāciju, kas apliecinātu tās tiesisko pamatu Nekustamo īpašumu deklarēt kā savu dzīvesvietu.
Dzīvesvietas deklarēšanas likuma 3.panta otrā daļa nosaka, ka personai ir tiesisks pamats apmesties uz dzīvi noteiktā nekustamā īpašumā, ja tai pieder šis nekustamais īpašums, attiecībā uz to ir noslēgts īres vai nomas līgums vai šā īpašuma lietošanas tiesības tā ieguvusi uz laulības, radniecības, svainības vai cita likumiska vai līgumiska pamata. Dzīvesvietas deklarēšanas likuma 12.panta pirmā daļa nosaka, ka ziņas par deklarēto dzīvesvietu iestāde anulē, ja dzīvesvietas deklarētājs vai viņa likumiskais pārstāvis, vai dzīvesvietas deklarētāja vai viņa likumiskā pārstāvja pilnvarota persona, deklarējot dzīvesvietu, sniegusi nepatiesas ziņas, vai attiecīgajai personai nav tiesiska pamata dzīvot deklarētajā dzīvesvietā. 
Komisija, vērtējot administratīvajā lietā konstatētos faktiskos apstākļus kopsakarā ar tiesisko regulējumu, secina, ka Personai nav tiesiska pamata Nekustamo īpašumu deklarēt kā savu dzīvesvietu, jo nepastāv neviens no Dzīvesvietas deklarēšanas likuma 3.panta otrajā daļā noteiktajiem gadījumiem, kas Personai rada tiesisku pamatu apmesties uz dzīvi Nekustamajā īpašumā. 
Komisija, ņemot vērā augstākminēto un pamatojoties uz Dzīvesvietas deklarēšanas likuma 12.panta pirmās daļas 2.punktu, atklāti balsojot: PAR – 4 balsis (Lauma Silauniece , Līva Balode, Ligita Slaidiņa, Einārs Zaķis), PRET – nav, ATTURAS -  nav,

nolemj:

1.1. anulēt ziņas par […], personas kods […], deklarēto dzīvesvietu pēc adreses […];
1.2. noteikt […] pienākumu viena mēneša laikā no deklarētās dzīvesvietas ziņu anulācijas dienas deklarēt ziņas par savu pašreizējo dzīvesvietu;
1.3. protokola izrakstu nosūtīt iesniedzējam […].

Lēmumu tā adresātiem ir tiesības apstrīdēt viena mēneša laikā no tā spēkā stāšanās dienas Gulbenes novada pašvaldības domē, Ābeļu ielā 2, Gulbenē, Gulbenes novadā, LV-4401. Saskaņā ar Dzīvesvietas deklarēšanas likuma 12.panta sesto daļu lēmums par ziņu par deklarēto dzīvesvietu anulēšanu stājas spēkā ar tā pieņemšanas brīdi. Šā lēmuma apstrīdēšana un pārsūdzēšana neaptur tā darbību. Lēmumu iestāde izpilda nekavējoties pēc tā spēkā stāšanās.



Sēde slēgta plkst.8.30
Komisijas priekšsēdētāja						L.Silauniece

Komisijas sekretāre							L.Balode

